Callander

Callander (skotsk-gælisk: Calasraid) er en liten by (town) i regionen Stirling i Skottland. Den ligger øst for Loch Lomond og Trossarnach nasjonalpark, ved elven Teith. Byen er lokalisert i det tidligere grevskapet (county) Perthshire, og er et populært stoppested for turister til og fra det skotske høylandet. Grunnet dens lokalisering er byen ofte referert til som «porten til høylandet». «Callander Stirling», Scottish Places Den tidligere kirken for den irske helgenen Kessog er i dag hovedkontor for Clanranald Trust for Scotland, en organisasjon grunnlagt 1995 for bevaring av skotsk kultur og kulturarv gjennom underholdning og undervisning. The Clanranald Trust for Scotland Ved folketellingen i 2011 hadde byen en befolkning på 3 077 innbyggere, beregnet til 3 060 i 2014. «Callander (Stirling)», Ciy Population Folketall for 2020 er beregnet til 3 080 innbyggere.«Mid-2020 Population Estimates for Settlements and Localities in Scotland» . National Records of Scotland. 31. mars 2022

Dominerde for byen er Callander Crags i nord, en synlig del av highlandforkastningen, som stiger til 343 meter ved en varde.«Callander Crags» , Ordnance Survey Fjellet Ben Ledi (879 meter) ligger nordvest for Callander. Populære lokale turer omfatter fossene Bracklinn Falls, The Meadows, Callander Crags og Wood Walks."Callander and Local Area walks", arkivert fra originalen den 27. juni 2007. Stien Rob Roy Way går gjennom Callander. Elven Teith er dannet fra sammenløpet av to mindre elver, Garbh Uisge (elven Leny) og Eas Gobhain omtrent 500 m vest for broen ved Callander.

En gotisk kirke fra 1800-tallet står ved torget, oppkalt etter helgenen Kessog, en irsk misjonær som sies å ha forkynt i området på 500-tallet. Kirken stengte i 1985, og mellom 1990 og 2006 var bygningen, etter å ha gjennomgått betydelige interiørendringer, omformet til et besøkssenter og audiovisuell attraksjon som fortalte historien om den lokale fredløse, Robert Roy MacGregor, kjent fra flere bøker og filmer, kanskje særlig Rob Roy (1995) med Liam Neeson i hovedrollen.«Rob Roy», IMDb Kirkebygningen ble benyttet av The Clanranald Trust for Scotland mellom 2015 og 2018, men den står nå tom. «Callander, Ancaster Square, St Kessog's Church», Canmore. Royal Commission on the Ancient and Historical Monuments of Scotland. 

Referanser

 Eksterne lenker 

 «Callander», Visit Scotland
Nettsted for lokal informasjon

Kategori:Byer i Stirling